Document ID: 32005R1539

ΚΑΝΟΝΙΣΜΌΣ (ΕΚ) αριθ. 1539/2005 ΤΗΣ ΕΠΙΤΡΟΠΉΣ
της 22ας Σεπτεμβρίου 2005
περί παρατάσεως των επειγόντων μέτρων για την προστασία και αποκατάσταση του αποθέματος γαύρου στην υποπεριοχή ICES VIII
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2371/2002 του Συμβουλίου, της 20ής Δεκεμβρίου 2002, για τη διατήρηση και τη βιώσιμη εκμετάλλευση των αλιευτικών πόρων στο πλαίσιο της Κοινής Αλιευτικής Πολιτικής (1), και ιδίως το άρθρο 7 παράγραφος 1,
Εκτιμώντας τα ακόλουθα:
(1)
Βάσει επιστημονικών πληροφοριών του διεθνούς συμβουλίου για την εξερεύνηση της θάλασσας (ICES) οι οποίες έδειχναν ότι η αφθονία του γαύρου στο Βισκαϊκό Κόλπο ήταν εξαιρετικά χαμηλή, εκδόθηκε ο κανονισμός (ΕΚ) αριθ. 1037/2005 της Επιτροπής, της 1ης Ιουλίου 2005, περί θεσπίσεως επειγόντων μέτρων για την προστασία και αποκατάσταση του αποθέματος γαύρου στην ICES VIII (2). Ο εν λόγω κανονισμός θεσπίζει τρίμηνη απαγόρευση της αλιείας από τις 3 Ιουλίου 2005.
(2)
Νέες συμβουλές που δόθηκαν από την επιστημονική, τεχνική και οικονομική επιτροπή αλιείας (ΕΤΟΕΑ) επιβεβαιώνουν ότι το απόθεμα βρίσκεται σε επικίνδυνα χαμηλό επίπεδο, ότι η απόφαση για την απαγόρευση της αλιείας ήταν σωστή και ότι θα πρέπει να συνεχιστεί η απαγόρευσή της μέχρις ότου υπάρξουν ανεξάρτητα αλιευτικά δεδομένα τα οποία να παρέχουν αξιόπιστες εκτιμήσεις σχετικά με το μέγεθος του αναπαραγωγικού αποθέματος.
(3)
Η υφιστάμενη απαγόρευση θα πρέπει ως εκ τούτου να παραταθεί.
(4)
Δεδομένου ότι είναι αδύνατο να γίνει διάκριση, για σκοπούς ελέγχου, μεταξύ του γαύρου που αλιεύεται στην υποπεριοχή ICES VIII και εκείνου που αλιεύεται σε άλλες περιοχές, είναι αναγκαίο να απαγορευθεί η διατήρηση επί του σκάφους, η μεταφόρτωση και η εκφόρτωση γαύρου εντός της υποπεριοχής ICES VIII, όπου και αν αλιεύθηκε.
(5)
Κατά τη διάρκεια της περιόδου απαγόρευσης, η Επιτροπή θα προβεί σε αξιολόγηση επιστημονικών και τεχνικών κριτηρίων που πρέπει να εφαρμοστούν όταν αποφασιστεί η επανέναρξη του τύπου αυτού αλιείας.
(6)
Ως εκ τούτου, ενδείκνυται για την Επιτροπή να παρατείνει και να προσαρμόσει τα επείγοντα μέτρα για την προστασία του αποθέματος γαύρου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Απαγορεύεται η αλιεία γαύρου στην υποπεριοχή ICES VIII. Στην υποπεριοχή ICES VIII απαγορεύεται επίσης η διατήρηση επί του σκάφους, η μεταφόρτωση ή η εκφόρτωση γαύρου κατά τη διάρκεια της περιόδου εφαρμογής του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από τις 3 Οκτωβρίου 2005 έως τις 31 Δεκεμβρίου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Σεπτεμβρίου 2005.

Labels: 6